**UNIVERZITET U SARAJEVU - FAKULTET POLITIČKIH NAUKA**

Na osnovu člana 106. stav (3) Zakona o visokom obrazovanju Kantona Sarajevo („Službene novine Kantona Sarajevo“ broj: 36/22), člana 129. Statuta Univerziteta u Sarajevu, člana 21. do 25. Pravila studiranja za treći ciklus studija na Univerzitetu u Sarajevu, Odluke Vijeća organizacione jedinice Univerzitet u Sarajevu - Fakultet političkih nauka broj: 02-1-37-1/23 od 10.01.2023. godine, Odluke Senata Univerziteta u Sarajevu broj: 01-2-55/23 od 25.01.2023. godine i prethodne saglasnosti Ministarstva za obrazovanje, nauku i mlade Kantona Sarajevo, broj: 27-34-15176-1/22 od 14.04.2022. godine, te Odluke Upravnog odbora Univerziteta u Sarajevu broj: 02-159/18 od 17.07.2018. godine o cijeni doktorskog studija, Univerzitet u Sarajevu - Fakultet političkih nauka objavljuje

**KONKURS**

**za upis kandidata na interdisciplinarni III ciklus studija (doktorski studij u studijskoj 2023/2024. godini)**

**I**

Raspisuje se Konkurs za upis 30 (25 domaćih i 5 stranih) studenata na interdisciplinarni studij III ciklusa - doktorski studij,  organiziran iz  naučnih oblasti politologije, sociologije, sigurnosnih i mirovnih studija, socijalnog rada i komunikologije na Univerzitetu u Sarajevu - Fakultetu političkih nauka.

Studij se organizuje u trajanju od tri godine, a njegovim završetkom stiču se naučna zvanja: doktor političkih nauka/znanosti, doktor socioloških nauka/znanosti, doktor političkih nauka/znanosti iz oblasti sigurnosnih i mirovnih studija, doktor nauka/znanosti socijalnog rada i doktor komunikoloških nauka/znanosti, u skladu sa odabranim naučno - istraživačkim poljem i odbranjenom  temom doktorske disertacije.

Pravo učešća na konkursu imaju pod jednakim uvjetima državljani BiH i strani državljani za koje je nakon postupka priznavanja inostrane visokoškolske kvalifikacije utvrđeno da imaju završeno adekvatno obrazovanje za nastavak studija na trećem ciklusu visokog obrazovanja Pravo upisa na doktorski studij imaju svi kandidati koji ispunjavaju uvjete utvrđene zakonom, Statutom Univerziteta u Sarajevu, Pravilima studiranja za treći ciklus studija Univerziteta u Sarajevu i Nastavnim planom i programom doktorskog univerzitetskog studija – III ciklus studija Univerziteta u Sarajevu – Fakulteta političkih nauka od 23.02.2022. godine

Visina školarine iznosi 5.000,00 KM po godini studija koji će studenti plaćati u ratama (dvije rate u jednoj godini studija).

**II**

Pravo prijave na konkurs imaju:

* Kandidati koji su stekli diplomu drugog ciklus studija ili integrisanog studija i stekli 300 ECTS u području društvenih ili humanističkih nauka,
* Kandidati koji su po ranijem Zakonu o visokom obrazovanju stekli titulu magistra nauka u području društvenih ili humanističkih nauka, a kojima se priznaje 60 ECTS studijskih bodova trećeg ciklusa i ovi kandidati plaćaju dvije trećine ukupne cijene studija.

**III**

Uz prijavu na Konkurs kandidati su obavezni dostaviti:

1) Prijavu;

2) Biografiju;

3) Originalnu diplomu ili ovjerenu kopiju i dodatak diplomi (za studente koji su završili studij prema Bolonjskom sistemu studija), odnosno originalnu diplomu ili ovjerenu kopiju i uvjerenje o prosjeku ocjena (za studente koji su završili studij po pred Bolonjskom sistemu studija) o završenom prethodnom obrazovanju u BiH. Studenti Univerziteta u Sarajevu koji su završili drugi ciklus studija mogu do izdavanja diplome i dodatka diplomi predati uvjerenje o završenom studiju ukoliko se promocija i dodjela diploma vrši nakon završetka roka predviđenog za dostavljanje prijava za upis po ovom konkursu;

4) Rješenje o priznavanju diplome za kandidate koji su stekli prethodno obrazovanje izvan Bosne i Hercegovine, ili potvrdu da je taj postupak priznavanja u toku (original);

5) Izvod iz matične knjige rođenih i uvjerenje o državljanstvu, odnosno prva stranica pasoša za kandidate koji nisu državljani Bosne i Hercegovine (original ili ovjerena kopija);

6) druge relevantne dokumente kojima dokazuje ispunjavanje uvjeta za upis na doktorski studij (objavljeni radovi, učešće na projektima, dokaz o poznavanju stranog jezika i sl.)

**IV**

Nastava se izvodi na službenim jezicima Bosne i Hercegovine i na engleskom jeziku.

**V**

Redoslijed prijema kandidata će se vršiti na osnovu vrednovanja uspjeha na predhodna dva ciklusa studija, odnosno dodiplomskom i drugom ciklusu studija, integrisnom studiju, specijalističkom studiju ili postidiplomskom prema predbolonjskom sistemu studiranja.

Rangiranje kandidata temelji se na slijedećoj distribuciji bodova:

1. prosjek studiranja 5 bodova;
2. objavljeni naučni rad 3 boda
3. objavljeni stručni rad 2 boda
4. učešće u projektima 3 boda
5. poznavanje stranog jezika 2 boda

Komisija za upis obavit će intervju sa svim kandidatima. Intervju se boduje sa dodatnih maksimalno 5 bodova.

Preliminarnu rang-listu svih prijavljenih i listu primljenih kandidata na Univerzitet u Sarajevu- Fakultet političkih nauka, objaviti će se na Oglasnoj ploči i web stranici, nakon što je verificira Vijeće Fakulteta, najkasnije sedam (7) dana nakon isteka roka za podnošenje prijava na konkurs.

Na objavljenu preliminarnu rang-listu kandidati imaju pravo prigovora u roku od pet (5) dana od dana objave iste. Povodom prigovora, Vijeće doktorskog studija Fakulteta obavezno je donijeti odluku u roku od sedam (7) dana, te je objaviti na Oglasnoj ploči i web stranici

Konačni spisak upisanih studenata Univerzitet u Sarajevu - Fakultet političkih nauka će objaviti na web stranici i Oglasnoj ploči (web stranici) najkasnije dva (2) dana nakon isteka roka za donošenje odluke po izjavljenim prigovorima.

Upis primljenih kandidata izvršit će se najkasnije sedam (7) dana prije početka nastave.

**VI**

Konkurs za upis na treći ciklus studija – doktorski studij će se realizovati u 3 (tri) prijavna roka i to:

1. Prvi prijavni rok: od 04.04.2023. do 01.05.2023. godine;

2. Drugi prijavni rok: od 22.05.2023. do 22.06.2023. godine;

3. Treći prijavni rok: od 23.06.2023. do 15.09.2023. godine.

U slučaju da u prvom, odnosno drugom prijavnom roku broj primljenih kandidata bude u okviru predviđenih kvota za upis, prijave kandidata u drugom, odnosno trećem prijavnom roku se neće uzimati u razmatranje.

Prijave dostaviti na adresu: Univrzitet u Sarajevu - Fakultet političkih nauka, Skenderija 72, 71000 Sarajevo, u zatvorenoj koverti, s naznakom “Prijava za upis na doktorski studij FPN-a”.

Obrazac prijave može se preuzeti na Fakultetu političkih nauka, ili sa web stranice [www.fpn.unsa.ba](http://www.fpn.unsa.ba)

Kontakt osoba: Kadrić Enisa, tel. 033/203-562 - lokal 170

**Konkurs objavljen dana 04.04.2023. godine u dnevnim novinama i na web stranici Univerziteta u Sarajevu - Fakulteta političkih nauka** [www.fpn.unsa.ba](http://www.fpn.unsa.ba) **i Univerziteta u Sarajevu.** [www.unsa.ba](http://www.unsa.ba)